2002/159/EY: Komission päätös, tehty 18 päivänä helmikuuta 2002, polttoaineen laatua koskevien kansallisten tietojen tiivistelmien toimittamisessa sovellettavista yhteisistä ohjeista (tiedoksiannettu numerolla K(2002) 508)



Virallinen lehti nro L 053 , 23/02/2002 s. 0030 - 0036



Komission päätös, tehty 18 päivänä helmikuuta 2002, polttoaineen laatua koskevien kansallisten tietojen tiivistelmien toimittamisessa sovellettavista yhteisistä ohjeista (tiedoksiannettu numerolla K(2002) 508) (2002/159/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon bensiinin ja dieselpolttoaineiden laadusta ja neuvoston direktiivin 93/12/ETY muuttamisesta 13 päivänä lokakuuta 1998 annetun Euroopan parlamentin ja neuvoston direktiivin 98/70/EY(1) ja erityisesti sen 8 artiklan 3 kohdan, sekä katsoo seuraavaa: (1) Jäsenvaltioiden on seurattava niiden alueella kaupan pidettävien bensiinin ja dieselpolttoaineiden laatua voidakseen varmistaa, että mainitut polttoaineet ovat direktiivissä 98/70/EY säädettyjen ympäristöperusteisten laatuvaatimusten mukaisia ja että ajoneuvojen aiheuttaman ilman pilaantumisen vähentämiseksi toteutetut toimenpiteet ovat tehokkaita. (2) On tarpeen antaa yhteiset ohjeet direktiivin 98/70/EY 8 artiklan 3 kohdassa säädettyjen, polttoaineen laadun seurantaa koskevien tietojen toimittamista varten, ON TEHNYT SEURAAVAN PÄÄTÖKSEN: 1 artikla Tässä päätöksessä annetaan direktiivin 98/70/EY 8 artiklan nojalla yhteiset ohjeet polttoaineiden laatua koskevien kansallisten tietojen toimittamisesta. 2 artikla Jäsenvaltioiden on toimitettava mainitut tiedot komissiolle tämän päätöksen liitteessä säädetyssä muodossa. 3 artikla Tämä päätös on osoitettu kaikille jäsenvaltioille. Tehty Brysselissä 18 päivänä helmikuuta 2002. Komission puolesta Margot Wallström Komission jäsen (1) EYVL L 350, 28.12.1998, s. 58. LIITE POLTTOAINEEN LAADUN SEURANTAA KOSKEVIEN TIETOJEN TOIMITTAMINEN 1. JOHDANTO Bensiinin ja dieselpolttoaineiden laadusta ja neuvoston direktiivin 93/12/ETY muuttamisesta 13 päivänä lokakuuta 1998 annetussa Euroopan parlamentin ja neuvoston direktiivissä 98/70/EY(1), sellaisena kuin se on viimeksi muutettuna komission direktiivillä 2000/71/EY(2), vahvistetaan ympäristöperusteiset laatuvaatimukset kaikille Euroopan unionissa kaupan pidetyille bensiinille ja dieselpolttoaineille. Laatuvaatimukset sisältyvät direktiivin liitteisiin I-IV. Direktiivin 8 artiklan 1 kohdassa velvoitetaan jäsenvaltiot valvomaan polttoaineiden laatuvaatimusten noudattamista direktiivissä säädettyjen analyysimenetelmien pohjalta. Jäsenvaltioiden on toimitettava komissiolle viimeistään kunkin vuoden 30 päivänä kesäkuuta tiivistelmä edellisen kalenterivuoden tammi- ja joulukuun välisenä ajanjaksona kerätyistä polttoaineiden laadun seurantaa koskevista tiedoista. Ensimmäinen tiivistelmä on toimitettava viimeistään 30. kesäkuuta 2002. Euroopan komissio antaa tässä liitteessä ohjeet tiivistelmän muodosta direktiivin 98/70/EY 8 artiklan 3 kohdan ja tämän päätöksen mukaisesti. 2. TIEDOT POLTTOAINEIDEN LAADUN SEURANTAA KOSKEVAN TIIVISTELMÄN LAATIJOISTA Polttoaineiden laadun seurantaa koskevan tiivistelmän laatimisesta vastaavia viranomaisia pyydetään antamaan seuraavat tiedot: >PIC FILE= "L_2002053FI.003102.TIF"> 3. MÄÄRITELMÄT JA TIEDOT Polttoaineiden peruslaadut: Direktiivissä 98/70/EY vahvistetaan ympäristöperusteiset laatuvaatimukset kaikille Euroopan unionissa kaupan pidetyille bensiinille ja dieselpolttoaineille. Direktiivissä vahvistettuja vaatimuksia voidaan pitää "polttoaineiden peruslaatuina". Polttoaineiden peruslaadut ovat i) matalaoktaaninen lyijytön bensiini (RON > 91), ii) lyijytön bensiini (RON > 95) ja iii) dieselpolttoaine. Kansalliset polttoainelaadut: Jäsenvaltiot voivat luonnollisesti määritellä kansallisia polttoainelaatuja, joiden on kuitenkin täytettävä polttoaineiden peruslaatujen vaatimukset. Kansallisia polttoainelaatuja voivat olla esimerkiksi korkeaoktaaninen lyijytön bensiini (RON > 98), lyijyn korvaavaa lisäainetta sisältävä bensiini, rikitön bensiini, rikkiä 50 ppm sisältävä bensiini, rikitön dieselpolttoaine ja rikkiä 50 ppm sisältävä dieselpolttoaine. Rikittömiä polttoaineita ovat bensiini ja dieselpolttoaineet, jotka sisältävät rikkiä alle 10 mg/kg (ppm). 4. POLTTOAINEEN LAADUN SEURANTAJÄRJESTELMÄN KUVAUS Jäsenvaltioiden on selvitettävä, miten kansallinen polttoaineiden laadun seurantajärjestelmä toimii. 5. BENSIININ JA DIESELPOLTTOAINEIDEN KOKONAISMYYNTI Jäsenvaltioita pyydetään täyttämään seuraava taulukko ja ilmoittamaan kaikkien niiden alueella kaupan pidettyjen bensiinin ja dieselpolttoainelaatujen määrät. >PIC FILE= "L_2002053FI.003201.TIF"> 6. RIKITTÖMIEN POLTTOAINEIDEN SAATAVUUS ALUEITTAIN Jäsenvaltioiden on selvitettävä, miten rikittömiä polttoaineita pidetään kaupan niiden alueella (maantieteelliset tiedot). >PIC FILE= "L_2002053FI.003202.TIF"> 7. KESÄKAUDEN MÄÄRITELMÄ BENSIININ HAIHTUVUUDEN OSALTA Direktiivissä 98/70/EY säädetään, että bensiinin höyrynpaineen on oltava enintään 60,0 kPa kesäkauden aikana (1. toukokuuta-30. syyskuuta). Kesäkausi on 1. kesäkuuta-31. elokuuta niissä jäsenvaltioissa, joissa on "arktiset olosuhteet". Tällöin höyrynpaine ei saa ylittää arvoa 70 kPa. Jäsenvaltioiden on määriteltävä, kumpaa kesäkautta niiden alueella sovelletaan. >PIC FILE= "L_2002053FI.003203.TIF"> 8. BENSIINIÄ KOSKEVA TIIVISTELMÄ Jäsenvaltioiden on toimitettava tiivistelmä bensiinin laadun seurantaa koskevista tiedoista (sekä kansallisten bensiinilaatujen että bensiinin peruslaatujen osalta), jotka koskevat tiettyä kalenterivuotta (tammikuu-joulukuu). Tiivistelmätiedot sisältävä taulukko on lisäyksessä I. Testimenetelmät on määritelty standardissa EN228:2000 tai sen myöhemmissä versioissa. 9. DIESELPOLTTOAINEITA KOSKEVA TIIVISTELMÄ Jäsenvaltioiden on toimitettava tiivistelmä dieselpolttoaineiden laadun seurantaa koskevista tiedoista (sekä kansallisten diesellaatujen että dieselin peruslaatujen osalta), jotka koskevat tiettyä kalenterivuotta (tammikuu-joulukuu). Tiivistelmätiedot sisältävä taulukko on lisäyksessä II. Testimenetelmät on määritelty standardissa EN590:2000 tai sen myöhemmissä versioissa. 10. POLTTOAINEIDEN LAADUN SEURANTAA KOSKEVAN TIIVISTELMÄN TOIMITTAMINEN Tiivistelmä on toimitettava virallisesti seuraavaan osoitteeseen: Pääsihteeri Euroopan komissio Rue de la Loi / Wetstraat 200 B - 1049 Bruxelles/Brussel Lisäksi tiivistelmä on toimitettava sähköisessä muodossa seuraavaan sähköpostiosoitteeseen: env-report-98-70@cec.eu.int (1) EYVL L 350, 28.12.1998, s. 58. (2) EYVL L 287, 14.11.2000, s. 46. Lisäys I >PIC FILE= "L_2002053FI.003402.TIF"> >PIC FILE= "L_2002053FI.003501.TIF"> Lisäys II >PIC FILE= "L_2002053FI.003602.TIF">